**Latvijas Universitāte**

**Sociālo zinātņu fakultāte**

**Komunikācijas studiju nodaļa**

**aicina uz konferenci**

**Mediji, dzimte un transformācija. Dzimtes identitāšu veidošana**

**22.11.2013. – 23.11.2013.**

Mediji un komunikācija ir mūsu ikdienas neatņemama sastāvdaļa, savukārt dzimte ir viens no mūsu identitāti veidojošajiem elementiem. Mediji piedāvātajā un radītajā saturā ir ziņojumi ne tikai par politiskajiem, ekonomiskajiem un kultūras notikumiem, bet arī vēstījumi par dzimtes pieredzēm. Mediji nepārtraukti sniedz ziņojumus par sievietēm un vīriešiem atbilstošu izturēšanos, dzīvesveidu, norādes par sievišķīgu un vīrišķīgu apģērbu, ārējo izskatu, profesijas un pat, piemēram, automašīnas izvēli. Tādejādi mediji nenoliedzami ietekmē un komunicē sabiedrībā valdošo izpratni par dzimti, ietekmējot mūs katra dzimtes identitāti.

**Konferences norise:**

* **Eiropas Dzimuma līdztiesības institūta (European Institute for Gender Equality)** pētījuma ***Advancing gender equality in decision-making in media organisations*** rezultātu prezentācija, kā arī Latvijas situācijas analīze;
* Ziņojumi un diskusijas par dzimtes identitātes faktoru ietekmi mediju organizācijās un mediju lomu dzimtes stereotipu radīšanā un dzimumu līdztiesības veicināšanā;
* Ziņojumi un diskusijas par dzimtes transformācijas norisēm laikā un telpā; mediju lomu un nozīmīgumu dzimtes identitāšu konstruēšanā dažādos laika periodos;

Komunikācijas studiju nodaļa aicina piedalīties un apspriest augstākminētos aspektus un arī citus saistītos jautājumus divu dienu starptautiskajā konferencē, kura norisināsies Rīgā 2013.gada 22. un 23.novembrī.

Konference tiek organizēta ar valsts pētījumu programmas „Nacionālā Identitāte” atbalstu.